สงสัยว่าคนที่เรียนภาษาศาสตร์นี่ ทำงานเกี่ยวกับอะไร
ภาษาศาสตร์ คือศาสตร์ที่เกี่ยวกับลักษณะของภาษาโดยรวม ไม่ใช่การเรียนภาษาใดภาษาหนึ่ง, คนที่เรียนภาษาศาสตร์และทำงานด้านภาษาศาสตร์ เรียกว่านักภาษาศาสตร์ ทำงานในขอบข่ายที่กว้าง เกี่ยวกับการวิเคราะห์วิจัยโครงสร้างทางภาษา การสืบสร้างภาษาโบราณ การจำแนกกลุ่มภาษา ตลอดจนการจัดทำพจนานุกรมภาษาหลัก หรือภาษาถิ่น รวมถึงการรวบรวมลักษณะเฉพาะของภาษานั้นๆ การเปรียบเทียบภาษาต่างๆ ฯลฯ

ในบ้านเรา นักภาษาศาสตร์นอกจากเป็นอาจารย์แล้ว ยังทำงานเกี่ยวกับการรักษาผู้มีปัญหาในการใช้ภาษา และการออกเสียง นักวิจัยภาษาของชนกลุ่มน้อยเพื่อประโยชน์ในการเผยแพร่ความรู้ด้านสาธารณสุขและนโยบายของรัฐ และเพื่อการเผยแพร่ศาสนา (โดยเฉพาะศาสนาคริสต์) นอกจากนี้ยังมีนักวิจัย เขียนโปรแกรมการแปลภาษา และนักเขียนพจนานุกรม